title: Rozhodnutie Rady (SZBP) 2017/633 z 3. apríla 2017 na podporu Akčného programu OSN na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, na boj proti nemu a jeho odstránenie

text:
               4.4.2017

               SK

               Úradný vestník Európskej únie

               L 90/12

         ROZHODNUTIE RADY (SZBP) 2017/633
   z 3. apríla 2017
   na podporu Akčného programu OSN na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, na boj proti nemu a jeho odstránenie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Štáty, ktoré sa zúčastnili na konferencii Organizácie Spojených národov (OSN) o nedovolenom obchodovaní s ručnými a ľahkými zbraňami vo všetkých jeho aspektoch, prijali 20. júla 2001 Akčný program OSN na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, na boj proti nemu a jeho odstránenie (ďalej len „akčný program OSN“) a Valné zhromaždenie OSN 8. decembra 2005 prijalo medzinárodný nástroj umožňujúci štátom včas a spoľahlivo odhaľovať a sledovať nedovolené ručné a ľahké zbrane (ďalej len „medzinárodný nástroj na sledovanie“). V oboch uvedených medzinárodných dokumentoch sa uvádza, že štáty budú podľa potreby spolupracovať s OSN pri podpore ich účinného vykonávania.

               (2)

               Rada 12. júla 2002 prijala jednotnú akciu 2002/589/SZBP (1).

               (3)

               Európska rada na svojom zasadnutí 16. decembra 2005 prijala Stratégiu EÚ na boj proti nedovolenému hromadeniu ručných a ľahkých zbraní a ich munície a nedovolenému obchodovaniu s nimi. V uvedenej stratégii sa podpora akčného programu OSN označuje za prvú prioritu činnosti na medzinárodnej úrovni a vyzýva sa k prijatiu právne záväzného medzinárodného nástroja na sledovanie a označovanie ručných a ľahkých zbraní (ďalej len „RĽZ“) a ich munície.

               (4)

               Po prijatí medzinárodného nástroja na sledovanie podporila Únia jeho plné vykonávanie tým, že prijala a vykonala jednotnú akciu Rady 2008/113/SZBP (2). Rada zhodnotila vykonávanie jednotnej akcie 2008/113/SZBP pozitívne.

               (5)

               Rada 18. júla 2011 prijala rozhodnutie 2011/428/SZBP (3).

               (6)

               Nezákonne nadobudnuté ručné zbrane sa použili na teroristické útoky v Európe.

               (7)

               V záverečnej správe zo šiesteho dvojročného zasadnutia štátov zameraného na vykonávanie akčného programu OSN (ďalej len „BMS6“) z roku 2016 sa uvádza:

                           —

                           že je potrebné posilniť sledovanie RĽZ počas konfliktov a po nich, a to aj poskytovaním pomoci pre budovanie kapacít, na účely identifikácie a zastavenia toku nedovolených RĽZ do zón, v ktorých prebiehajú konflikty, a do zón, v ktorých prebehli konflikty, a poskytnutia včasného varovania pred destabilizačnými tokmi takýchto zbraní, ako aj predchádzania konfliktom;

                           —

                           že existuje možnosť synergií medzi projektmi, ktorých cieľom je podporovať vykonávanie akčného programu OSN a medzinárodného nástroja na sledovanie a projektmi zameranými na ciele udržateľného rozvoja;

                           —

                           že na tretej konferencii o preskúmaní v roku 2018 je potrebné zvážiť vplyv aktuálneho vývoja týkajúceho sa výroby, technológií a dizajnu RĽZ na akčný program OSN;

                           —

                           že vzhľadom na nedávny vývoj je potrebné posilniť dialóg s priemyslom, najmä pokiaľ ide o účinné označovanie RĽZ;

                           —

                           že je potrebné zvýšiť vnútroštátne kapacity, aby sa pri posudzovaní žiadostí o povolenie vývozu RĽZ zohľadňovalo riziko odklonu, ako aj prijať, v štátoch, v ktorých ešte neexistujú, vhodné zákony, právne predpisy alebo administratívne postupy, ktoré budú v súlade s existujúcimi povinnosťami štátov podľa relevantného medzinárodného práva, s cieľom zabezpečiť účinnú kontrolu vývozu, tranzitu a dovozu RĽZ vrátane využívania certifikácie koncových používateľov a účinných právnych opatrení, ako aj opatrení zameraných na presadzovanie;

                           —

                           že účinným vykonávaním akčného programu OSN sa v plnom rozsahu pomáha predchádzať tomu, aby RĽZ získavali teroristi, čím sa znižuje potenciálny dosah ich útokov,

         PRIJALA TOTO ROZHODNUTIE:
   Článok 1
   1.   Únia sa na účely podpory boja proti nedovolenému obchodovaniu s RĽZ prostredníctvom minimalizácie rizika odklonu RĽZ na nelegálne trhy, nelegálnym ozbrojeným skupinám, teroristom a iným neoprávneným príjemcom, a to aj prostredníctvom ich krádeže, straty a nepovoleného opätovného vývozu, usiluje týmto rozhodnutím o dosiahnutie týchto cieľov:

               —

               podpora akčného programu OSN a medzinárodného nástroja na sledovanie,

               —

               zaručenie relevantnosti akčného programu OSN a medzinárodného nástroja na sledovanie a zvýšenie ich účinnosti,

               —

               podpora činností zameraných na úspešný a relevantný výsledok tretej konferencie OSN zameranej na preskúmanie pokroku pri vykonávaní akčného programu OSN (ďalej len „RevCon3“), ktorá sa uskutoční v roku 2018.

         2.   Únia na dosiahnutie cieľov uvedených v odseku 1 týmto rozhodnutím podporí:

               —

               prípravu RevCon3 prostredníctvom série tematických sympózií a regionálnych konferencií,

               —

               komplexnú analýzu správ členských štátov OSN o vykonávaní akčného programu OSN a medzinárodného nástroja na sledovanie, ktorá sa má predložiť na RevCon3,

               —

               program sponzorovania účasti pre účastníkov z tretích krajín,

               —

               poskytovanie technickej podpory pre predsedu RevCon3

               —

               štyri tematické sympóziá, ktorých výsledkom sú prakticky zamerané závery týkajúce sa tém z oblasti kontroly RĽZ. Vybrané témy boli vymedzené ako priority v pracovných dokumentoch EÚ, ktoré sa predložili na zasadnutia akčného programu OSN (BMS5 v roku 2014 a BMS6 v roku 2016) a zohľadňujú sa v záverečných dokumentoch z týchto zasadnutí:

                           i)

                           sledovanie RĽZ a riadenie ich zásob počas konfliktov a po ich ukončení;

                           ii)

                           RĽZ a program udržateľného rozvoja do roku 2030 vrátane cieľa udržateľného rozvoja č. 16 a rodových aspektov kontroly RĽZ;

                           iii)

                           aktuálny vývoj vo výrobe, v technológiách a navrhovaní RĽZ a z toho vyplývajúce výzvy a príležitosti súvisiace s vykonávaním akčného programu OSN a medzinárodného nástroja na sledovanie;

                           iv)

                           synergie medzi akčným programom OSN, Zmluvou o obchodovaní so zbraňami a inými relevantnými nástrojmi,

               —

               päť regionálnych konferencií, ktoré sú príležitosťou pre spoluprácu so zástupcami vlád a regionálnych organizácií z vybraných regiónov zameranú na záverečné dokumenty z tematických sympózií,

               —

               analýza národných správ o vykonávaní akčného programu OSN a medzinárodného nástroja na sledovanie so zameraním na výzvy spojené s vykonávaním, ktoré sú príležitosťami pre spoluprácu a poskytovanie pomoci,

               —

               posilnenie základov pre RevCon3 prostredníctvom programu sponzorovania a technickej podpory pre predsedu RevCon3 a

               —

               informačnú činnosť prostredníctvom vyhlásení pre tlač a sprievodných podujatí.

         3.   Podrobný opis projektu uvedeného v odseku 2 sa uvádza v prílohe k tomuto rozhodnutiu.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „VP“).
   2.   Projekt uvedený v článku 1 ods. 2 vykonáva Úrad OSN pre otázky odzbrojenia (ďalej len „UNODA“), ktorému pri tom pomáha zoskupenie Small Arms Survey zastupované Inštitútom pre medzinárodné a rozvojové štúdie (ďalej len „SAS“).
   3.   UNODA s pomocou SAS vykonáva svoju úlohu pod vedením VP. Na uvedený účel uzavrie VP s UNODA potrebné dohody.
   Článok 3
   1.   Finančná referenčná suma na vykonávanie projektu uvedeného v článku 1 ods. 2 je 2 798 381,56 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na všeobecný rozpočet Únie.
   3.   Na správne riadenie výdavkov uvedených v odseku 1 dohliada Komisia. Na uvedený účel uzatvorí s UNODA dohodu o financovaní. UNODA a SAS sa vyzvú, aby uzavreli dohodu o náhrade nákladov, ktoré vzniknú pre SAS v rámci jej príspevku k vykonávaniu tohto rozhodnutia. V dohode medzi Komisiou a UNODA sa stanovuje, že UNODA a SAS zabezpečia viditeľnosť príspevku Únie primerane jeho výške.
   4.   Komisia sa usiluje uzavrieť finančnú dohodu uvedenú v odseku 3 čo najskôr po nadobudnutí účinnosti tohto rozhodnutia. O všetkých ťažkostiach v tomto procese, ako aj o dátume uzavretia dohody o financovaní informuje Radu.
   Článok 4
   VP podáva Rade správu o vykonávaní tohto rozhodnutia na základe pravidelných správ, ktoré vypracúva UNODA. Uvedené správy tvoria základ pre hodnotenie, ktoré uskutoční Rada. Komisia podáva správy o finančných aspektoch vykonávania projektu uvedeného v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 24 mesiacov po dátume uzavretia dohody o financovaní uvedenej v článku 3 ods. 3. Ak sa však dohoda o financovaní do stanoveného dňa neuzavrie, rozhodnutie stráca účinnosť šesť mesiacov po dátume nadobudnutia účinnosti.

      V Luxemburgu 3. apríla 2017

            Za Radu

            predsedníčka

         F. MOGHERINI

      (1)  Jednotná akcia Rady 2002/589/SZBP z 12. júla 2002 o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní a ktorou sa ruší jednotná akcia 1999/34/SZBP (Ú. v. ES L 191, 19.7.2002, s. 1).

      (2)  Jednotná akcia Rady 2008/113/SZBP z 12. februára 2008 na podporu medzinárodného nástroja umožňujúceho štátom včas a spoľahlivo odhaľovať a sledovať nedovolené ručné a ľahké zbrane (RĽZ) v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (Ú. v. EÚ L 40, 14.2.2008, s. 16).

      (3)  Rozhodnutie Rady 2011/428/SZBP z 18. júla 2011 na podporu činnosti Úradu Organizácie Spojených národov pre otázky odzbrojovania na účely vykonávania akčného programu OSN na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, na boj proti nemu a jeho odstránenie (Ú. v. EÚ L 188, 19.7.2011, s. 37).

      PRÍLOHA
      1.   CIELE
      Cieľom tohto rozhodnutia je podporiť boj proti nedovolenému obchodovaniu s ručnými a ľahkými zbraňami (ďalej len „RĽZ“) minimalizáciou rizika odklonu RĽZ na nelegálne trhy, nelegálnym ozbrojeným skupinám, teroristom a iným neoprávneným príjemcom, a to aj prostredníctvom ich krádeže, straty a nepovoleného opätovného vývozu. Týmto rozhodnutím sa teda bude podporovať Akčný program Organizácie Spojených národov (OSN) na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, na boj proti nemu a jeho odstránenie (ďalej len „AP OSN“) a medzinárodný nástroj na sledovanie a zabezpečí sa ich relevantnosť a zvýši ich účinnosť.
      Na uvedený účel toto rozhodnutie podporí činnosti zamerané na úspešný výsledok tretej konferencie OSN zameranej na preskúmanie pokroku pri vykonávaní AP OSN (ďalej len „RevCon3“), ktorá sa uskutoční v roku 2018. Podpora pre prípravu RevCon3 stanovená v tomto rozhodnutí sa uskutoční prostredníctvom série tematických sympózií a regionálnych konferencií. Tematické sympózia uľahčia vypracovanie prakticky zameraných záverov týkajúcich sa tém z oblasti kontroly RĽZ. Vybrané témy boli vymedzené ako priority v pracovných dokumentoch EÚ, ktoré sa predložili na zasadnutia AP OSN (BMS5 v roku 2014 a BMS6 v roku 2016) a boli z veľkej časti prevzaté do záverečných dokumentov z týchto zasadnutí. Regionálne konferencie umožnia spoluprácu so zástupcami vlád a regionálnych organizácií z vybraných regiónov zameranú na otázky prerokúvané na tematických sympóziách. Cieľom je konsolidovať pozitívny výsledok BMS6 do výsledku RevCon3. Ďalšími činnosťami, ktorými sa podporí úspešný výsledok RevCon3, budú komplexná analýza správ členských štátov OSN o vykonávaní AP OSN a medzinárodného nástroja na sledovanie, ktorá sa predloží na RevCon3; program sponzorovania účasti pre účastníkov z tretích krajín a technická podpora pre predsedu RevCon3.
      2.   OPIS OPATRENÍ
      Projekt Únie na podporu RevCon3 bude zahŕňať tieto prvky:

                  i)

                  tematické sympóziá s cieľom vypracovať prakticky zamerané závery týkajúce sa tém z oblasti kontroly RĽZ;

                  ii)

                  regionálne konferencie s cieľom spolupracovať s predstaviteľmi vlád a regionálnych organizácií z vybraných regiónov;

                  iii)

                  analýzu národných správ členských štátov OSN o vykonávaní AP OSN a medzinárodného nástroja na sledovanie, ktorá sa predloží na RevCon3;

                  iv)

                  posilnenie základov pre RevCon3 (program sponzorovania, technická podpora);

                  v)

                  účinnú informačnú činnosť s cieľom dosiahnuť udržateľný vplyv.

            Nasleduje podrobnejší opis uvedených piatich prvkov. Projekt bude prebiehať súbežne s prípravami RevCon3 zo strany predsedu. Bude to pre predsedu mimoriadne dôležitá príležitosť, aby sa zúčastnil tematickej a regionálnej prípravy RevCon3.
      2.1   Tematické sympóziá
      2.1.1   Cieľ
      Cieľom každého sympózia bude diskutovať o všetkých nastolených témach a preskúmať ich a tiež sa dohodnúť na vykonateľných opatreniach na národnej, regionálnej a globálnej úrovni, ktoré možno zahrnúť do záverečného dokumentu RevCon3. Závery a odporúčania z každého sympózia sa budú prezentovať a bude sa o nich diskutovať na všetkých regionálnych konferenciách.
      2.1.2   Projekt bude pozostávať zo štyroch sympózií s týmito témami:

                  i)

                  sledovanie RĽZ a riadenie ich zásob počas konfliktov a po ich ukončení;

                  ii)

                  RĽZ a program udržateľného rozvoja do roku 2030 vrátane cieľa udržateľného rozvoja č. 16 a rodových aspektov kontroly RĽZ;

                  iii)

                  aktuálny vývoj vo výrobe, technológiách a dizajne RĽZ a z toho vyplývajúce výzvy a príležitosti súvisiace s vykonávaním AP OSN a medzinárodného nástroja na sledovanie;

                  iv)

                  synergie medzi AP OSN, Zmluvou o obchodovaní so zbraňami (ďalej len „ATT“) a inými relevantnými nástrojmi.

            2.1.3   Formát
      Formáty sympózií budú prispôsobené ich témam.

                  i)

                  Sledovanie RĽZ a riadenie ich zásob počas konfliktov a po ich ukončení (pozri záverečný dokument BMS6 (1)) s cieľom minimalizovať riziko odklonu RĽZ na nelegálne trhy, nelegálnym ozbrojeným skupinám, teroristom a iným neoprávneným príjemcom, a to aj prostredníctvom ich krádeže, straty a nepovoleného opätovného vývozu.
                  Zúčastnia sa:

                              —

                              technickí experti vyslaní vládami vrátane dotknutých vlád,

                              —

                              štruktúry OSN (DPKO, DPA, CTED, DSS, UNODC, UNODA),

                              —

                              experti z mierových misií OSN,

                              —

                              experti z monitorovacích panelov BR OSN,

                              —

                              experti z akademickej obce, výskumných inštitúcií,

                              —

                              experti z medzinárodných organizácií (WCO, Interpol, atď.),

                              —

                              experti z aktívnych MVO (MAG, CAR, ARES, atď.),

                              —

                              experti z relevantných inštitúcií Únie (GR Home, Europol).

                        Spolu približne 40 účastníkov. Diskusie za okrúhlym stolom. Všetky štáty sa môžu zúčastniť diskusie s publikom (Q&A) a zapojiť sa do nej.

                  ii)

                  RĽZ a program udržateľného rozvoja do roku 2030 vrátane cieľa udržateľného rozvoja č. 16 a rodových aspektov kontroly RĽZ (pozri záverečný dokument BMS6 (2)), zúčastnia sa:

                              —

                              štruktúry OSN (DESA, PBSO, UNDP, UNICEF, UNODC, UN Women),

                              —

                              experti z akademickej obce, výskumných inštitúcií,

                              —

                              experti vyslaní vládami a regionálnymi organizáciami,

                              —

                              experti z relevantných inštitúcií Únie (GR DEVCO, GR ECHO).

                        Spolu približne 40 účastníkov. Diskusie za okrúhlym stolom. Všetky štáty sa môžu zúčastniť diskusie s publikom (Q&A) a zapojiť sa do nej.

                  iii)

                  Aktuálny vývoj vo výrobe, technológiách a dizajne RĽZ a z toho vyplývajúce výzvy a príležitosti súvisiace s vykonávaním AP OSN a medzinárodného nástroja na sledovanie (pozri záverečný dokument BMS6 (3)), zúčastnia sa:

                              —

                              experti z priemyselného odvetvia RĽZ a relevantné združenia z tohto odvetvia,

                              —

                              štruktúry OSN (UNODA),

                              —

                              experti z akademickej obce, výskumných inštitúcií,

                              —

                              technickí experti vyslaní vládami,

                              —

                              experti z relevantných inštitúcií Únie (GR GROW, GR TRADE, GR HOME).

                        Spolu približne 40 účastníkov. 1. deň: panelové diskusie, diskusia s publikom (Q&A). 2. deň: diskusia za okrúhlym stolom o príprave dokumentu, ktorý by doplnil medzinárodný nástroj na sledovanie. Všetky štáty sa môžu zúčastniť diskusie s publikom (Q&A) a zapojiť sa do nej.

                  iv)

                  Synergie medzi AP OSN a ďalšími relevantnými nástrojmi vrátane protokolu OSN o strelných zbraniach a mechanizmov OSN zameraných na boj proti terorizmu (pozri záverečný dokument BMS6 (4)), zúčastnia sa:

                              —

                              experti vyslaní vládami,

                              —

                              štruktúry OSN (UNODC, UNODA. atď.),

                              —

                              experti z medzinárodných organizácií (WCO, Interpol, sekretariát ATT),

                              —

                              experti z výskumných inštitúcií.

                        Spolu približne 40 účastníkov. Diskusie za okrúhlym stolom. Dôraz na synergie, možný pozitívny vplyv ustanovení jedného nástroja na ostatné, zamedzenie prekrývaniu sa činností. Všetky štáty sa môžu zúčastniť diskusie s publikom (Q&A) a zapojiť sa do nej.

            2.1.4   Miesto konania
      Sympóziá na témy i) a ii) sa uskutočnia v New Yorku tesne za sebou. Sympózium na tému iii) sa uskutoční v Bruseli a na tému iv) v Ženeve.
      2.1.5   Časový plán
      Uvedené štyri sympóziá sa uskutočnia počas piatich mesiacov od apríla do septembra 2017. O dátumoch a nadväznosti (t.j. poradí prerokúvaných tém) rozhodnú vykonávacie agentúry po porade s Úniou, pričom sa zohľadní harmonogram OSN v oblasti odzbrojovania. Každé sympózium potrvá dva dni.
      2.1.6   Úlohy vykonávacích agentúr
      Konceptualizácia a vecná príprava:

                  Úlohou UNODA a zoskupenia Small Arms Survey bude vecná príprava sympózií a budú zodpovedať za program a výber rečníkov/expertov. Zoskupenie Small Arms Survey pripraví ku každej téme návrh podkladového dokumentu, ktorý bude základom pre diskusie počas sympózií. Konceptualizácia a vecná príprava tematických sympózií bude prebiehať v dialógu s oddelením pre odzbrojenie a nešírenie Európskej služby pre vonkajšiu činnosť (ďalej len „ESVČ“).

            Logistika a konferenčné služby:

                  UNODA bude zodpovedať za logistiku (rezervácia priestorov, organizácia cateringu, audiovizuálne vybavenie, doprava, atď.). ESVČ pomôže pri zabezpečovaní priestorov pre sympózium na tému iii), ktoré sa uskutoční v Bruseli.

            2.1.7   Výsledky opatrenia
      Únia a ostatné zainteresované strany na základe tematických sympózií získajú hlbšie pochopenie vybraných tém a dospejú k stanoviskám. Zoskupenie Small Arms Survey pripraví ťažiskový záverečný dokument o štyroch tematických sympóziách. Súčasťou uvedeného dokumentu bude štúdia o uvedených štyroch témach a bude vychádzať z návrhov podkladových dokumentov a do ktorej sa zapracujú zistenia vyplývajúce z diskusií expertov počas štyroch tematických sympózií. Záverečný dokument sa zameria na uskutočniteľné opatrenia s cieľom jeho zahrnutia do záverečného dokumentu z RevCon3. Záverečný dokument bude tiež podkladom pre následné regionálne stretnutia v rámci projektu.
      2.2   Regionálne konferencie
      2.2.1   Cieľ
      Cieľom každej regionálnej konferencie má byť príprava RevCon3 tým, že poskytnú zúčastneným štátom fórum, na ktorom môžu identifikovať a skúmať otázky týkajúce sa vykonávania AP OSN a medzinárodného nástroja na sledovanie, ktoré sú špecifické pre ich región a rokovať o zisteniach a odporúčaniach štyroch tematických sympózií opísaných v bode 2.1.
      2.2.2   Témy
      Každá regionálna konferencia sa bude venovať štyrom témam sympózií (pozri bod 2.1). Regionálne konferencie okrem toho musia umožniť rokovania o špecifických regionálnych otázkach v prípravách na RevCon3.
      2.2.3   Formát
      Regionálne konferencie budú zväčša vychádzať z interaktívnych konzultácií na základe prezentácií zoskupenia Small Arms Survey a UNODA. Predseda bude mať na každej regionálnej konferencii príležitosť prezentovať aktuálny stav príprav RevCon3. Regionálne organizácie sa vo svojich prezentáciách zamerajú na svoje úsilie vykonávať tie časti záverečného dokumentu z BMS6, ktoré sa ich týkajú. Štáty vybraté do sponzorského programu v súvislosti s RevCon3 by mali na regionálnu konferenciu vyslať v zásade tých istých účastníkov ako na RevCon3. Zoskupenie Small Arms Survey vypracuje návrh zápisnice z každej regionálnej konferencie.
      2.2.4   Miesto konania
      Cieľom regionálnych konferencií je podpora vlád a organizácii z vybraných regiónov pri príprave RevCon3. Niektoré regionálne organizácie už organizujú prípravné stretnutie na RevCon3: Liga arabských štátov, OBSE a Fórum tichomorských ostrovov. Nie je potrebné, aby projekt Únie zahŕňal tieto regióny. Preto sa navrhuje týchto päť regionálnych zasadnutí:

                  Krajiny zo subregiónov

                  Regionálne organizácie

                  Regionálne centrum

                  Miesto konania

                  západná Afrika a stredná Afrika

                  ECOWAS, ECCAS, AÚ

                  UNREC

                  Lomé

                  východná Afrika a južná Afrika

                  RECSA, SADC, AÚ

                  UNREC

                  Lomé

                  Karibská oblasť

                  CARICOM

                  UNLIREC

                  Port of Spain

                  Latinská Amerika

                  OAS, UNASUR

                  UNLIREC

                  Lima

                  ASEAN a štáty južnej Ázie

                  ASEAN

                  UNRCPD

                  Bangkok

            Týmto rozhodnutím sa podporí účasť zoskupenia Small Arms Survey a UNODA na regionálnych konferenciách uvedených nižšie na účely prezentácie záverov tematických sympózií, ak zodpovedajú záujmom organizátorov. Takáto účasť/zapojenie bude závisieť od harmonogramu týchto konferencií.

                  Krajiny zo subregiónov:

                  Regionálne organizácie

                  Európa a severná Amerika

                  OBSE

                  Blízky východ

                  Liga arabských štátov

                  Tichomorie

                  PIF

            2.2.5   Časový plán
      Päť regionálnych konferencií sa uskutoční počas ôsmich mesiacov od júna 2017 do februára 2018 (čím sa zabezpečí, že všetky regionálne konferencie prebehnú do zasadnutia prípravného výboru RevCon3, ktoré sa pravdepodobne uskutoční vo februári 2018). O presných dátumoch a nadväznosti (t.j. poradí zahrnutých regiónov) regionálnych konferencií rozhodnú vykonávacie agentúry po porade s Úniou, pričom sa zohľadní harmonogram OSN v oblasti odzbrojovania. Každá regionálna konferencia potrvá dva dni. Dve regionálne konferencie v Afrike sa uskutočnia tesne za sebou na tom istom mieste. Dve regionálne konferencie v Latinskej Amerike a Karibiku sa uskutočnia tesne za sebou.
      2.2.6   Úlohy vykonávacích agentúr
      Vecné prípravy:

                  Úlohou UNODA (vrátane jeho regionálnych centier) a zoskupenia Small Arms Survey bude vecná príprava regionálnych konferencií a budú zodpovedať za programy a výber rečníkov/expertov. UNODA spolu s predsedom budú viesť prezentácie zamerané na stav príprav RevCon3. Zoskupenie Small Arms Survey bude prezentovať výsledky sympózií. Zoskupenie Small Arms Survey vypracuje zhrnutie každej regionálnej konferencie.

            Logistika a konferenčné služby:

                  UNODA a jeho regionálne centrá budú zabezpečovať logistiku (rezervácia priestorov, organizácia cateringu, audiovizuálne vybavenie, doprava pre expertov, atď.). regionálnych konferencií, a to pod dohľadom ústredia tohto úradu.

            2.2.7   Výsledky opatrenia
      Podpora štátov v regióne, aby vypracovali spoločný základ pre prípravy na RevCon3, najmä pokiaľ ide o štyri témy tematických sympózií.
      2.3   Analýza národných správ o AP OSN a medzinárodnom nástroji na sledovanie zameraná na výzvy spojené s vykonávaním, ktoré sú príležitosťami pre spoluprácu a poskytovanie pomoci
      2.3.1   Formát
      V záverečnom dokumente šiesteho dvojročného zasadnutia štátov zameranom na vykonávanie AP OSN (A/CONF.192/BMS/2016/WP.1/Rev.3) sa UNODA poveril „aby v rámci existujúcich zdrojov skúmal trendy vo vykonávaní, výzvy a príležitosti spojené s AP OSN s medzinárodným nástrojom na sledovanie, a to na základe dostupných informácií vrátane tých, ktoré členské štáty predložia alebo poskytnú na RevCon3 na účely zváženia a ďalšieho nadviazania.“
      Kľúčovou súčasťou a doplnkom k tejto povinnej správe je fundované a nezávislé posúdenie národných správ o vykonávaní. Posúdenie národných správ je mimoriadne dôležité, keďže uvedené správy by mali obsahovať informácie o vykonávaní cieľa udržateľného rozvoja č. 16, ktorý nie je zahrnutý v žiadnom inom mechanizme podávania správ. Komplexná analýza národných správ, ktorú vypracuje a uverejní zoskupenie Small Arms Survey, bude preto kľúčovou zložkou tohto projektu, a bude podkladom pre výhľadovú povinnú správu UNODA. Uvedená komplexná analýza doplní tematické a regionálne zasadnutia a posilní pravdepodobnosť, že RevCon3 splní ciele Únie pokiaľ ide o praktický, cielený a účinný plán pre vykonávanie AP OSN v období po RevCon3, ktorý sa zameria na prepojenie výziev v oblasti vykonávania s príležitosťami v oblasti spolupráce a pomoci.
      2.3.2   Časový plán
      Dokončenie analýzy včas na zasadnutie RevCon3 (jún 2018).
      2.3.3   Úlohy vykonávacích agentúr
      UNODA stanoví včasný dátum pre doručenie dvojročných národných správ (polovica roku 2017). Zoskupenie Small Arms Survey predloží písomnú analýzu predložených správ.
      2.3.4   Výsledky opatrenia
      Analýza bude obsahovať informácie, ktoré umožnia posilniť prideľovanie pomocných činností týkajúcich sa vykonávania AP OSN a kontroly RĽZ vo všeobecnosti.
      2.4   Posilnenie základov RevCon3
      2.4.1   Program sponzorovania
      Nedostatok finančných prostriedkov spôsobuje, že mnohé rozvojové krajiny majú problém vyslať na konferenciu o preskúmaní AP OSN kľúčových pracovníkov, ktorí sa venujú problematike RĽZ. Únia by mohla financovať program sponzorovania pre najpostihnutejšie krajiny s cieľom umožniť týmto pracovníkom účasť na RevCon3.
      Činnosti:

                  UNODA zabezpečí dopravu a ubytovanie na RevCon3 (nejedná sa o zasadnutie prípravného výboru, ktoré sa uskutoční v roku 2018 pred zasadnutím RevCon3) pre najviac 20 účastníkov. Účastníkov vyberie ESVČ na základe odporúčania úradu UNODA vrátane jeho regionálnych centier. V zásade by sa mali vyberať určené národné kontaktné osoby pre AP OSN. Medzi ďalšie kritériá výberu by mohli patriť rodové hľadisko, včasné predloženie národnej správy, aktívna účasť na regionálnych konferenciách alebo tematických sympóziách a znalosti a skúsenosti v daných oblastiach. UNODA počas RevCon3 usporiada stretnutie so sponzorovanými účastníkmi a s delegáciami Únie a jej členských štátov.

            Výsledky:

                  —

                  Obohatenie rokovania RevCon3 o skúsenosti pracovníkov z postihnutých krajín, ktorí sa priamo zaoberajú otázkami RĽZ, a ktorí si zvyčajne účasť na RevCon nemôžu dovoliť.

                  —

                  Rozšírenie možností nadväzovať kontakty pre pracovníkov z rozvojových krajín vrátane kľúčových zástupcov organizácií občianskej spoločnosti, ktoré sa venujú otázkam RĽZ.

                  —

                  Možné synergie so sprievodnými podujatiami a činnosťami zameranými na odbornú prípravu, ktoré budú súčasťou RevCon3.

            2.4.2   Technická podpora pre predsedu RevCon3
      Technickú podporu predsedovi a jeho tímu poskytne sekretariát OSN s podporou jedného z vedúcich expertov zoskupenia Small Arms Survey.
      Činnosti:

                  Sekretariát OSN s podporou jedného z vedúcich expertov zoskupenia Small Arms Survey posilní svoju kapacitu radiť predsedovi a jeho tímu v komplexných technických záležitostiach týkajúcich sa RevCon3.

            Výsledky:

                  Predseda bude mať prístup k plnému spektru odborných znalostí, pokiaľ ide o vecné a technické otázky týkajúce sa RevCon3.

            2.5   Informačná činnosť
      Zásadnou súčasťou projektu bude informačná činnosť prostredníctvom tlačových vyhlásení a sprievodných podujatí. Okrem toho by sa v rámci webovej platformy pre RevCon3 mohla pozornosť venovať základným témam RevCon3, ako aj pomoci/budovaniu kapacít.
      Činnosti:

                  —

                  Spoločné tlačové vyhlásenia pri príležitosti sympózií a regionálnych konferencií. Mediálne pokrytie.

                  —

                  Sprievodné podujatia projektu na relevantných zasadnutiach vrátane Prvého výboru VZ OSN (2017) a tretej konferencie štátov, ktoré sú zmluvnými stranami ATT.

                  —

                  UNODA s ročným predstihom zriadi špecializované webové stránky pre RevCon3. Tie budú hlavnou platformou pre uverejňovanie dokumentov a komunikáciu s členskými štátmi, regionálnymi organizáciami a inštitúciami. Súčasťou platformy budú tematické oblasti a osobitná pozornosť sa bude venovať prepájaniu potrieb v oblasti pomoci s dostupnými zdrojmi.

            Výsledky:

                  Účinné riadenie informácií o projekte a jeho výsledkoch; dynamická webová platforma pre RevCon3 v rámci formálnej webovej štruktúry AP OSN, ktorá bude zahŕňať tematické prístupy a umožní zosúlaďovanie potrieb v oblasti pomoci.

            3.   VÝSLEDKY
      Vykonávacie agentúry dosiahnu a Únii predložia tieto výsledky:

                  —

                  výsledky č. 1–5: súhrnné správy o štyroch tematických sympóziách,

                  —

                  výsledky č. 6 – 11: súhrnné správy o piatich regionálnych konferenciách,

                  —

                  výsledok č. 12: komplexné posúdenie národných správ o vykonávaní AP OSN,

                  —

                  výsledok č. 13: záverečná správa pri dokončení projektu.

         (1)  A/CONF.192/BMS/2016/2 §37, §55, §56, §57, §74, §75, §82, §83, §84, §105.

         (2)  A/CONF.192/BMS/2016/2 §15, §23, §24,§25, §40,§41, §52, §59, §60, §101.

         (3)  A/CONF.192/BMS/2016/2 §63, §79, §90.

         (4)  A/CONF.192/BMS/2016/2 §12, §14, §62, §67, §107.


title: 2009/526/ES: Rozhodnutie Rady zo 7. júla 2009 , ktorým sa vymenúvajú štyria belgickí členovia a jeden belgický náhradník Výboru regiónov

text:
               8.7.2009

               SK

               Úradný vestník Európskej únie

               L 177/4

      ROZHODNUTIE RADY

   zo 7. júla 2009,
   ktorým sa vymenúvajú štyria belgickí členovia a jeden belgický náhradník Výboru regiónov
   (2009/526/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh belgickej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25 januára 2010 (1).

               (2)

               V dôsledku skončenia funkčného obdobia pána Geerta BOURGEOISA, pána Luca VAN DEN BRANDA, pána Patricka LACHAERTA a pána Gilberta BOSSUYTA sa uvoľnili štyri miesta členov Výboru regiónov. V dôsledku skončenia funkčného obdobia pána Marca VAN DEN ABEELENA sa uvoľnilo jedno miesto náhradníka,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za členov:

                           —

                           pán Geert BOURGEOIS, Vlaams Volksvertegenwoordiger (zmena mandátu),

                           —

                           pán Luc VAN DEN BRANDE, Voorzitter Vlaams-Europees Verbindingsagentschap (zmena mandátu),

                           —

                           pán Gilbert BOSSUYT, burgemeester Menen (zmena mandáru),

                           —

                           pán Patrick LACHAERT, gemeenteraadslid Merelbeke (zmena mandátu)

                     a

               b)

               za náhradníka:

                           —

                           pán Marc VAN DEN ABEELEN, burgemeester van Aartselaar (zmena mandátu).

         Článok 2
   Toto rozhodnutie nadobúda účinnosť 30. júna 2009.

      V Bruseli 7. júla 2009

            Za Radu

            predseda

         A. BORG

      (1)  Ú. v. EÚ L 56, 25.2.2006, s. 75.


title: 2010/499/EÚ, Euratom: Rozhodnutie Európskeho parlamentu z  5 mája 2010 o účtovnej závierke týkajúcej sa všeobecného rozpočtu Európskej únie za rozpočtový rok 2008, oddiel III – Komisia

text:
               25.9.2010

               SK

               Úradný vestník Európskej únie

               L 252/82

         ROZHODNUTIE EURÓPSKEHO PARLAMENTU
   z 5 mája 2010 o účtovnej závierke týkajúcej sa všeobecného rozpočtu Európskej únie za rozpočtový rok
   2008, oddiel III – Komisia
   (2010/499/EÚ, Euratom)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2008 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2008 – zväzok I [SEK(2009) 1089 – C7-0172/2009] (2),
   so zreteľom na výročnú správu Komisie Európskemu parlamentu o následných opatreniach k rozhodnutiam o udelení absolutória za rok 2007 [KOM(2009) 526] a na pracovný dokument útvarov Komisie pripojený k tejto správe [SEK(2009) 1427],
   so zreteľom na oznámenie Komisie s názvom Súhrn výsledkov Komisie v oblasti riadenia za rok 2008 [KOM(2009) 256],
   so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2008 [KOM(2009) 419] a na pracovný dokument útvarov Komisie, ktorý je sprievodným dokumentom k tejto správe [SEK(2009) 1102],
   so zreteľom na správu Komisie s názvom Odpovede členských štátov na výročnú správu Dvora audítorov za rok 2008 [SEK(2010) 178 a SEK(2010) 196],
   so zreteľom na zelenú knihu s názvom Európska iniciatíva týkajúca sa transparentnosti, ktorú Komisia prijala 3. mája 2006 [KOM(2006) 194],
   so zreteľom na stanovisko Dvora audítorov č. 2/2004 k modelu jednotného auditu (a návrh rámca vnútornej kontroly Spoločenstva) (3),
   so zreteľom na oznámenie Komisie o orientačnom pláne k integrovanému rámcu vnútornej kontroly [KOM(2005) 252],
   so zreteľom na Akčný plán Komisie na vytvorenie integrovaného rámca vnútornej kontroly [KOM(2006) 9], správu o Akčnom pláne Komisie na vytvorenie integrovaného rámca vnútornej kontroly [KOM(2008) 110] a pracovný dokument útvarov Komisie pripojený k tejto správe [SEK(2008) 259],
   so zreteľom na správu o vplyve Akčného plánu Komisie na vytvorenie integrovaného rámca vnútornej kontroly [KOM(2009) 43],
   so zreteľom na stanovisko Dvora audítorov č. 6/2007 k ročným súhrnom členských štátov, národným vyhláseniam členských štátov a auditom národných kontrolných orgánov týkajúcim sa finančných prostriedkov EÚ (4),
   so zreteľom na Akčný plán Komisie na posilnenie úlohy dohľadu Komisie v rámci spoločného riadenia štrukturálnych opatrení [KOM(2008) 97] a predbežnú správu o opatreniach nadväzujúcich na akčný plán [SEK(2009) 1463],
   so zreteľom na správu Komisie o pokroku Bulharska v rámci mechanizmu spolupráce a overovania [KOM(2009) 402] a na doplňujúci dokument pripojený k tejto správe [SEK(2009) 1074],
   so zreteľom na správu Komisie o pokroku Rumunska v rámci mechanizmu spolupráce a overovania [KOM(2009) 401] a na doplňujúci dokument pripojený k tejto správe [SEK(2009) 1073],
   so zreteľom na výročnú správu Dvora audítorov o plnení rozpočtu za rozpočtový rok 2008 spolu s odpoveďami inštitúcií (5) a na osobitné správy Dvora audítorov,
   so zreteľom na vyhlásenie o vierohodnosti týkajúce sa spoľahlivosti účtovnej závierky a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (6),
   so zreteľom na oznámenie Komisie zo 16. decembra 2008 s názvom Smerom k jednotnému chápaniu koncepcie prípustného rizika chyby [KOM(2008) 866] a na pracovný dokument útvarov Komisie pripojený k tomuto oznámeniu [SEK(2008) 3054],
   so zreteľom na odporúčanie Rady zo 16. februára 2010 o absolutóriu, ktoré sa má udeliť Komisii za plnenie rozpočtu v rozpočtovom roku 2008 (5826/2010 – C7-0054/2010),
   so zreteľom na odporúčanie Rady zo 16. februára 2010 o absolutóriu, ktoré sa má udeliť výkonným agentúram za plnenie rozpočtu v rozpočtovom roku 2008 (5828/2010 – C7-0055/2010),
   so zreteľom na články 274, 275 a 276 Zmluvy o ES, články 317, 318 a 319 Zmluvy o fungovaní Európskej únie a články 179a a 180b Zmluvy o Euratome,
   so zreteľom na medzinárodné audítorské štandardy a medzinárodné účtovné štandardy, najmä tie, ktoré sa vzťahujú na verejný sektor,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7), a najmä na jeho články 55, 145, 146 a 147,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 2 a 3,
   so zreteľom na článok 76 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanoviská príslušných výborov (A7-0099/2010),

               A.

               keďže podľa článku 318 Zmluvy o fungovaní Európskej únie je Komisia zodpovedná za zostavenie účtovnej závierky;

               1.

               schvaľuje účtovnú závierku týkajúcu sa všeobecného rozpočtu Európskej únie za rozpočtový rok 2008;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2008, oddiel III – Komisia a výkonné agentúry;

               3.

               poveruje svojho predsedu, aby toto rozhodnutie postúpil Rade, Komisii, Súdnemu dvoru Európskej únie, Dvoru audítorov a Európskej investičnej banke a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 71, 14.3.2008.

      (2)  Ú. v. EÚ C 273, 13.11.2009, s. 1.

      (3)  Ú. v. EÚ C 107, 30.4.2004, s. 1.

      (4)  Ú. v. EÚ C 216, 14.9.2007, s. 3.

      (5)  Ú. v. EÚ C 269, 10.11.2009, s. 1.

      (6)  Ú. v. EÚ C 273, 13.11.2009, s. 122.

      (7)  Ú. v. ES L 248, 16.9.2002, s. 1.

      (8)  Ú. v. ES L 11, 16.1.2003, s. 1.


title: Rozhodnutie Európskeho parlamentu a Rady (EÚ) 2015/2458 zo 16. decembra 2015 o uvoľnení prostriedkov Európskeho fondu na prispôsobenie sa globalizácii (žiadosť Írska – EGF/2015/006 IE/PWA International)

text:
               24.12.2015

               SK

               Úradný vestník Európskej únie

               L 339/46

         ROZHODNUTIE EURÓPSKEHO PARLAMENTU A RADY (EÚ) 2015/2458
   zo 16. decembra 2015
   o uvoľnení prostriedkov Európskeho fondu na prispôsobenie sa globalizácii (žiadosť Írska – EGF/2015/006 IE/PWA International)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Írsko podalo 19. júna 2015 žiadosť EGF/2015/006 IE/PWA International o finančný príspevok z EGF v súvislosti s prepúšťaním v spoločnosti PWA International Ltd. a v jednom dodávateľskom podniku v Írsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF v súlade s článkom 13 uvedeného nariadenia.

               (4)

               V súlade s článkom 6 ods. 2 nariadenia (EÚ) č. 1309/2013 sa Írsko rozhodlo poskytnúť personalizované služby spolufinancované z EGF aj 108 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET).

               (5)

               V súlade s článkom 4 ods. 2 nariadenia (EÚ) č. 1309/2013 sa žiadosť Írska považuje za prijateľnú, keďže prepúšťanie má vážny dosah na zamestnanosť a miestne, regionálne a celoštátne hospodárstvo.

               (6)

               Preto by sa v súvislosti so žiadosťou predloženou Írskom mal mobilizovať EGF s cieľom poskytnúť finančný príspevok vo výške 442 293 EUR.

               (7)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 442 293 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 16. decembra 2015.

      V Štrasburgu 16. decembra 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2010/661/EÚ: Rozhodnutie Európskeho parlamentu a Rady z  20. októbra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2009/031 DK/Linak, Dánsko)

text:
               4.11.2010

               SK

               Úradný vestník Európskej únie

               L 286/17

         ROZHODNUTIE EURÓPSKEHO PARLAMENTU A RADY
   z 20. októbra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2009/031 DK/Linak, Dánsko)
   (2010/661/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               Rozsah pôsobnosti Európskeho fondu na prispôsobenie sa globalizácii bol rozšírený na žiadosti podané od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu Európskeho fondu na prispôsobenie sa globalizácii v rámci ročného stropu vo výške 500 miliónov EUR.

               (4)

               Dánsko predložilo žiadosť o mobilizáciu Európskeho fondu na prispôsobenie sa globalizácii v súvislosti s prepúšťaním pracovníkov v podniku Linak A/S. Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 213 508 EUR.

               (5)

               Európsky fond na prispôsobenie sa globalizácii by sa mal teda mobilizovať s cieľom poskytnúť finančný príspevok na základe žiadosti Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii s cieľom poskytnúť sumu vo výške 1 213 508 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 20. októbra 2010

            Za Európsky parlament

            predseda

         J. BUZEK

            Za Radu

            Predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Komisie zo 14. júna 1994, ktorým sa mení a dopĺňa rozhodnutie Komisie 93/53/EHS o zriadení Vedeckého výboru pre označenia pôvodu, zemepisné označenia a osvedčenia špecifického charakteru

text:
Dôležité právne oznámenie

|

31994D0437

Úradný vestník L 180 , 14/07/1994 S. 0047 - 0047 Fínske špeciálne vydanie: Kapitola 3 Zväzok 59 S. 0063  Švédske špeciálne vydanie: Kapitola 3 Zväzok 59 S. 0063

		Rozhodnutie Komisiezo 14. júna 1994,ktorým sa mení a dopĺňa rozhodnutie Komisie 93/53/EHS o zriadení Vedeckého výboru pre označenia pôvodu, zemepisné označenia a osvedčenia špecifického charakteru(94/437/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže článok 5 rozhodnutia Komisie 93/53/EHS z 21. decembra 1992 o zriadení Vedeckého výboru pre označenia pôvodu, zemepisné označenia a osvedčenia špecifického charakteru [1] ustanovuje, že konanie pred týmto výborom je právoplatné, len ak sú prítomní všetci jeho členovia; keďže táto požiadavka znemožňuje výboru vydávať stanoviská; keďže, s cieľom vyhnúť sa tomuto nedostatku, by konanie pre výborom malo byť právoplatné, ak sú prítomní aspoň piati jeho členovia,ROZHODLA TAKTO:Jediný článokPrvá veta článku 5 rozhodnutia 93/53/EHS sa nahrádza takto:"Konanie pred výborom je právoplatné, ak sú prítomní aspoň piati jeho členovia".V Bruseli 14. júna 1994Za KomisiuRené Steichenčlen Komisie[1] Ú. v. ES L 13, 21.1.1993, s. 16.--------------------------------------------------


title: Rozhodnutie politického a bezpečnostného výboru (SZBP) 2016/2255 zo 7. decembra 2016 o prijatí príspevkov tretích štátov na vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/2/2016)

text:
               15.12.2016

               SK

               Úradný vestník Európskej únie

               L 340/59

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/2255
   zo 7. decembra 2016
   o prijatí príspevkov tretích štátov na vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/2/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1),
   keďže:

               (1)

               Rada podľa článku 8 ods. 2 rozhodnutia (SZBP) 2016/610 poverila Politický a bezpečnostný výbor, aby prijal príslušné rozhodnutia o prijatí navrhovaných príspevkov tretích štátov na vojenskú výcvikovú misiu Európskej únie v rámci SBOP v Stredoafrickej republike (EUTM RCA).

               (2)

               V súlade s odporúčaním veliteľa misie EÚ EUTM RCA týkajúcim sa navrhovaného príspevku Srbskej republiky a na poradenstvo poskytované Vojenským výborom Európskej únie by sa tento príspevok mal prijať a mal by byť považovaný za významný.

               (3)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. V dôsledku toho sa Dánsko nezúčastňuje na prijatí tohto rozhodnutia, nie je ním viazané, ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Srbskej republiky na misiu EUTM RCA sa prijíma a považuje sa za významný.
   2.   Srbská republika je oslobodená od finančných príspevkov do rozpočtu EUTM RCA.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 7. decembra 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 104, 20.4.2016, s. 21.


title: Rozhodnutie Európskeho parlamentu (EÚ) 2016/1552 z 28. apríla 2016 o absolutóriu za plnenie rozpočtu Európskej nadácie pre odborné vzdelávanie za rozpočtový rok 2014

text:
               14.9.2016

               SK

               Úradný vestník Európskej únie

               L 246/324

         ROZHODNUTIE EURÓPSKEHO PARLAMENTU (EÚ) 2016/1552
   z 28. apríla 2016
   o absolutóriu za plnenie rozpočtu Európskej nadácie pre odborné vzdelávanie za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2014 spolu s odpoveďou nadácie (1),

               —

               so zreteľom na vyhlásenie (2) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória nadácii za plnenie rozpočtu za rozpočtový rok 2014 (05584/2016 – C8-0071/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008 o zriadení Európskej nadácie pre odborné vzdelávanie (4), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0116/2016),

               1.

               udeľuje riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 266.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 354, 31.12.2008, s. 82.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady (Euratom) 2015/2227 z 10. novembra 2015, ktorým sa schvaľuje, aby Európska komisia uzavrela zmeny protokolov 1 a 2 k Dohode medzi Spojeným kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku

text:
               3.12.2015

               SK

               Úradný vestník Európskej únie

               L 317/9

         ROZHODNUTIE RADY (Euratom) 2015/2227
   z 10. novembra 2015,
   ktorým sa schvaľuje, aby Európska komisia uzavrela zmeny protokolov 1 a 2 k Dohode medzi Spojeným kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku
   RADA EURÓPSKEJ ÚNIE
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na odporúčanie Európskej komisie,
   keďže:

               (1)

               Komisia v súlade so smernicami Rady prijatými rozhodnutím Rady z 23. septembra 2013 vyrokovala zmeny protokolov 1 a 2 k Dohode medzi Spojeným kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len „zmeny protokolov 1 a 2“).

               (2)

               Uzavretie zmien protokolov 1 a 2 Európskou komisiou by sa malo schváliť,

         PRIJALA TOTO ROZHODNUTIE:
   Článok 1
   Týmto sa schvaľuje, aby Európska komisia uzavrela zmeny protokolov 1 a 2 k Dohode medzi Spojeným kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku.
   Text zmien protokolov 1 a 2 je pripojený k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. novembra 2015

            Za Radu

            predseda

         P. GRAMEGNA

      PRÍLOHA

                  I.

                  Odsek I protokolu 1 k Dohode medzi Spojeným kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len „dohoda o bezpečnostných zárukách“) sa nahrádza takto:

                              „I.

                                          A)

                                          Pokiaľ

                                                      1.

                                                      územia Spojeného kráľovstva, na ktoré sa vzťahuje protokol I, nedisponujú v rámci mierového využívania jadrovej energie jadrovým materiálom v množstvách prekračujúcich limity stanovené pre príslušný typ materiálu v článku 35 Dohody medzi Spojeným kráľovstvom, Spoločenstvom a agentúrou o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len ‚dohoda‘), alebo

                                                      2.

                                                      nebolo prijaté rozhodnutie postaviť na územiach Spojeného kráľovstva, na ktoré sa vzťahuje protokol I, zariadenie alebo na nich povoliť jeho výstavbu v zmysle vymedzení pojmov,
                                                      vykonávanie ustanovení časti II dohody sa pozastavuje, s výnimkou článkov 31 – 37, 39, 47, 48, 58, 60, 66, 67, 69, 71 – 75, 81, 83 – 89, 93 a 94.

                                          B)

                                          Informácie, ktoré sa majú nahlasovať podľa článku 32 písm. a) a b) dohody, môžu byť konsolidované a môžu sa predložiť vo výročnej správe; podobne sa predkladá prípadná výročná správa, pokiaľ ide o dovoz a vývoz jadrového materiálu opísaného v článku 32 písm. c).

                                          C)

                                          S cieľom umožniť včasné uzavretie subsidiárnych opatrení stanovených v článku 37 dohody, Spoločenstvo:

                                                      1.

                                                      v dostatočnom predstihu oznámi agentúre, že územia Spojeného kráľovstva, na ktoré sa vzťahuje protokol I, budú disponovať jadrovým materiálom v rámci mierového využívania jadrovej energie v množstvách, ktoré prekračujú limity uvedené v oddiele A) alebo

                                                      2.

                                                      okamžite oznámi agentúre, že bolo prijaté rozhodnutie postaviť zariadenie alebo povoliť jeho výstavbu na územiach Spojeného kráľovstva, na ktoré sa vzťahuje protokol I,
                                                      podľa toho, čo nastane skôr. V tom čase už musia byť medzi Spojeným kráľovstvom, spoločenstvom a agentúrou odsúhlasené postupy spolupráce pri uplatňovaní bezpečnostných záruk stanovených v dohode.“

                  II.

                  Odsek I protokolu 2 k dohode o bezpečnostných zárukách sa nahrádza takto:

                              „I.

                              Keď Spoločenstvo v súlade s oddielom 1 písm. C) protokolu 1 k tejto dohode oznámi agentúre, že na územiach Spojeného kráľovstva, na ktoré sa vzťahuje protokol I, sa v rámci mierového využívania jadrovej energie nachádza jadrový materiál v množstvách prekračujúcich limity uvedené v oddiele 1 písm. A) bode 1) protokolu 1 k tejto dohode alebo že bolo prijaté rozhodnutie postaviť na územiach Spojeného kráľovstva, na ktoré sa vzťahuje protokol I, zariadenie v zmysle vymedzení pojmov alebo povoliť jeho výstavbu, ako je uvedené v oddiele 1 písm. A) bode 2) protokolu 1 k tejto dohode, podľa toho, čo nastane skôr, musí sa medzi Spojeným kráľovstvom, Spoločenstvom a agentúrou odsúhlasiť protokol postupov spolupráce pri uplatňovaní bezpečnostných záruk stanovených v rámci dohody. Takéto postupy rozšíria určité ustanovenia dohody a najmä špecifikujú podmienky a prostriedky, v rámci ktorých sa bude uvedená spolupráca realizovať tak, aby nedochádzalo k zbytočnému zdvojovaniu činností týkajúcich sa bezpečnostných záruk. Postupy musia byť v čo najväčšej miere založené na postupoch aktuálne platných podľa protokolov a subsidiárnych opatrení iných dohôd o bezpečnostných zárukách medzi členskými štátmi Spoločenstva, Spoločenstvom a agentúrou vrátane súvisiacich osobitných záväzkov odsúhlasených Spoločenstvom a agentúrou.“


title: 2006/581/ES: Rozhodnutie Komisie zo 7. augusta 2006 , ktorým sa zriaďuje skupina expertov pre potreby politiky týkajúce sa údajov o trestnej činnosti a trestnom súdnictve

text:
               29.8.2006

               SK

               Úradný vestník Európskej únie

               L 234/29

      ROZHODNUTIE KOMISIE

   zo 7. augusta 2006,
   ktorým sa zriaďuje skupina expertov pre potreby politiky týkajúce sa údajov o trestnej činnosti a trestnom súdnictve
   (2006/581/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o Európskej únii,
   keďže:

               (1)

               V článku 29 Zmluvy o Európskej únii sa Európska únia a členské štáty poverujú úlohou zabezpečiť, aby Únia prostredníctvom užšej spolupráce poskytovala občanom vysokú úroveň bezpečnosti v oblasti spravodlivosti, slobody a bezpečnosti pomocou prevencie a boja proti organizovanej alebo inej trestnej činnosti.

               (2)

               S cieľom podporovať rozvoj harmonizovanej a porovnateľnej štatistiky Európskej únie o trestnej činnosti a trestnom súdnictve, nevyhnutnej na rozvoj a monitorovanie právnych predpisov a politík Spoločenstva, ako sa uvádza v akčnom pláne, ktorým sa vykonáva Haagsky program (1), Komisia možno bude potrebovať odbornú pomoc zástupcov členských štátov a špecialistov v poradnom orgáne.

               (3)

               Tvorba štatistík Spoločenstva sa riadi pravidlami ustanovenými v nariadení Rady (ES) č. 322/97 zo 17. februára 1997 o štatistikách Spoločenstva (2) a činnosti týkajúce sa zostavovania štatistík Spoločenstva sa vykonávajú v súlade so štatistickým programom Spoločenstva a jeho ročnými programami (3), pričom sa pri nich dodržiavajú zásady stanovené v Európskom kódexe štatistických postupov, ktorý bol prijatý Výborom pre štatistický program 24. februára 2005 a priložený k oznámeniu Komisie Európskemu parlamentu a Rade a k odporúčaniu Komisie z 25. mája 2005 (4) o nezávislosti, integrite a zodpovednosti národných štatistických úradov a štatistického úradu Európskych spoločenstiev.

               (4)

               Expertná skupina bude pozostávať z jednotlivcov kompetentných posudzovať potreby politiky a poskytovať poradenstvo týkajúce sa efektívneho využívania ukazovateľov a údajov v oblasti trestnej činnosti a trestného súdnictva.

               (5)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom (5), je potrebné stanoviť pravidlá o poskytovaní informácií členmi expertnej skupiny.

               (6)

               S osobnými údajmi týkajúcimi sa členov expertnej skupiny je potrebné nakladať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

               (7)

               Preto sa musí zriadiť Expertná skupina pre potreby politiky týkajúce sa údajov o trestnej činnosti a trestnom súdnictve a musí sa definovať jej mandát a štruktúra.

               (8)

               Zriadením tejto expertnej skupiny sa nenahrádza žiadne rozhodnutie.

               (9)

               Členovia tejto expertnej skupiny budú vymenovaní na počiatočné funkčné obdobie 2 rokov, po uplynutí ktorého Komisia zváži vhodnosť predĺženia funkčného obdobia skupiny,

         ROZHODLA TAKTO:
   Článok 1
   Komisia týmto zriaďuje skupinu expertov, Expertnú skupinu pre potreby politiky týkajúce sa údajov o trestnej činnosti a trestnom súdnictve, ďalej len „expertná skupina“.
   Článok 2
   Úloha
   Expertná skupina má tieto úlohy:

               —

               pomáhať Komisii pri vytvorení spolupráce medzi členskými štátmi a inými spriaznenými organizáciami a orgánmi pri implementovaní plánu EÚ pre rozvoj komplexnej a koherentnej stratégie EÚ pre mapovanie trestnej činnosti a trestného súdnictva (7),

               —

               pomáhať Komisii pri určovaní potrieb politiky týkajúcich sa údajov o trestnej činnosti a trestnom súdnictve na úrovni EÚ,

               —

               pomáhať Komisii pri určovaní potrieb vytvorenia spoločných ukazovateľov a nástrojov na mapovanie trestnej činnosti a trestného súdnictva,

               —

               pomáhať Komisii pri vytváraní spoločných ukazovateľov a iných potrebných údajov,

               —

               poskytovať Komisii poradenstvo v oblasti potrieb alebo výsledkov príslušného výskumu a vývoja, ktoré treba vziať do úvahy pri implementácii vyššie uvedeného plánu EÚ,

               —

               poskytovať Komisii poradenstvo vo veci spolupráce so zástupcami súkromného a akademického sektora alebo z iných príslušných sektorov s cieľom využiť príslušné vedomosti a skúsenosti pri implementácii vyššie uvedeného plánu EÚ.

         Článok 3
   Konzultácia
   Komisia môže s expertnou skupinou konzultovať akúkoľvek záležitosť, ktorá sa týka mapovania trestnej činnosti a trestného súdnictva, najmä určovanie potrieb politiky v oblasti vytvorenia štatistiky o trestnej činnosti a trestnom súdnictve.
   Článok 4
   Členstvo – menovanie
   1.   Expertná skupina pozostáva z maximálne 50 členov a zahŕňa najmenej 40 % členov každého pohlavia, ktorí pochádzajú:

               a)

               zo štátnych verejných orgánov v oblasti spravodlivosti a vnútorných záležitostí členských štátov EÚ, pristupujúcich a kandidátskych krajín;

               b)

               z orgánov a sietí Európskej únie s príslušnými skúsenosťami a odbornosťou v oblasti analýzy alebo vytvárania údajov o trestnej činnosti a trestnom súdnictve pre politické potreby, napríklad z Európskej siete na prevenciu kriminality (EUCPN), z Európskeho monitorovacieho centra pre drogy a drogovú závislosť (EMCDDA), z Eurojust-u, zo Zvláštnej jednotky európskych policajných prezidentov (EPCTF), z Európskeho policajného úradu (Europol), z Európskej agentúry pre riadenie operačnej spolupráce na vonkajších hraniciach členských štátov Európskej únie (FRONTEX) a z Európskeho strediska pre monitorovanie rasizmu a xenofóbie (EUMC), z Organizácie pre bezpečnosť a spoluprácu v Európe (OBSE);

               c)

               z medzinárodných a mimovládnych organizácií s príslušnými skúsenosťami a odbornosťou v oblasti analýzy alebo vytvárania údajov o trestnej činnosti a trestnom súdnictve pre politické potreby. Sú to tieto: Rada Európy, European Sourcebook Group (skupina pre prípravu európskej štatistiky trestnej činnosti a trestného súdnictva), Detský fond OSN (UNICEF), Úrad OSN pre drogy a zločin (UNODC), Svetová zdravotnícka organizácia (WHO);

               d)

               Jednotlivci so skúsenosťami získanými vo vedeckom výskume alebo v súkromnom sektore v oblasti analýzy alebo mapovania trestnej činnosti a trestného súdnictva v členských štátoch EÚ sa taktiež môžu stať členmi expertnej skupiny.

         2.   Generálne riaditeľstvo Komisie pre spravodlivosť, slobodu a bezpečnosť vymenuje členov expertnej skupiny zo špecialistov so spôsobilosťou v oblastiach uvedených v článku 2 a v článku 4 ods. 1). V súvislosti s bodom 4.1 písm. a), b) a c) členov menujú orgány alebo organizácie a v súvislosti s bodom 4.1 písm. d) sa členovia menujú spomedzi tých, ktorí odpovedali na výzvu na predloženie ponúk.
   Každý členský štát, pristupujúca a kandidátska krajina nominuje na členov dve osoby (každú iného pohlavia), z ktorých Komisia vymenuje jednu. V rovnakom počte a na základe tých istých podmienok, aké platia pre členov, sa vymenujú náhradní členovia expertnej skupiny. Náhradní členovia automaticky nahradia neprítomných členov.
   3.   Podľa bodu 4.1 písm. a), b) a c) sa členovia vymenujú ako zástupcovia verejného orgánu alebo mimovládnej organizácie. Členovia podľa bodu 4.1 písm. d) sa vymenujú na základe osobnej spôsobilosti a radia Komisii nezávisle od akéhokoľvek vonkajšieho vplyvu.
   4.   Členovia expertnej skupiny svoju funkciu vykonávajú dovtedy, kým nebudú nahradení, alebo kým im neuplynie funkčné obdobie.
   5.   Členovia, ktorí už nemôžu účinne prispievať k práci expertnej skupiny, členovia, ktorí sa vzdajú funkcie, alebo členovia, ktorí nesplnia podmienky stanovené v prvom alebo druhom bode tohto článku alebo v článku 287 Zmluvy o založení Európskeho spoločenstva, môžu byť na zostávajúcu časť svojho funkčného obdobia nahradení.
   6.   Členovia vymenovaní na základe osobnej spôsobilosti (bod 3 vyššie) každoročne podpíšu vyhlásenie, že sa zaväzujú konať vo verejnom záujme, a prehlásenie, ktorým potvrdia, že neexistuje žiaden konflikt záujmov, ktorý by mohol spochybniť ich objektívnosť.
   7.   Mená členov vymenovaných individuálne sa uverejnia na internetovej stránke Generálneho riaditeľstva pre spravodlivosť, slobodu a bezpečnosť a v sérii C Úradného vestníka Európskej únie. Mená členov sa zhromažďujú, spracúvajú a uverejňujú v súlade s ustanoveniami nariadenia (ES) č. 45/2001.
   Článok 5
   Činnosť
   1.   Expertnej skupine predsedá Komisia.
   2.   Komisia koordinuje činnosť expertnej skupiny s činnosťou príslušnej pracovnej skupiny pre štatistiku v oblasti trestnej činnosti a trestného súdnictva, ktorú zriadi Eurostat v rámci štatistického programu Spoločenstva ako zastúpenie národných štatistických úradov. Komisia je zodpovedná za koherentnosť práce obidvoch skupín a bude sa podľa možnosti snažiť zorganizovať spoločné zasadnutia alebo zasadnutia v ten istý deň.
   3.   Komisia koordinuje príslušné aspekty činnosti expertnej skupiny s ostatnou činnosťou týkajúcou sa Komisie.
   4.   Po dohode s Komisiou sa môžu vytvoriť podskupiny s maximálne 15 členmi s cieľom preskúmať osobitné otázky za podmienok stanovených expertnou skupinou. Po splnení úloh, ktorými boli poverené, sa tieto podskupiny rozpustia.
   5.   Zástupca Komisie môže vyzvať expertov alebo pozorovateľov, a to i z tretích krajín, ktorí majú špecifickú odbornú spôsobilosť v predmetnej problematike, aby sa zúčastnili na rokovaniach expertnej skupiny alebo podskupiny, ak je to prínosné a/alebo potrebné.
   6.   Informácie získané v rámci účasti na rokovaniach expertnej skupiny alebo podskupiny nemôžu byť voľne uverejňované, ak sa Komisia domnieva, že sa týkajú dôverných otázok.
   7.   Expertná skupina a jej podskupiny obvykle zasadajú v priestoroch Komisie na základe pozvania Komisie v súlade s postupmi a harmonogramom stanovenými Komisiou. Komisia zabezpečuje sekretárske služby. Ostatní úradníci Komisie, ktorí sa o rokovania zaujímajú, sa môžu zúčastniť zasadnutí skupiny a jej podskupín.
   8.   Expertná skupina prijíma svoj rokovací poriadok na základe štandardného rokovacieho poriadku prijatého Komisiou (8).
   9.   Komisia môže uverejňovať na internete alebo iným spôsobom všetky zhrnutia, závery, predbežné závery alebo pracovné dokumenty expertnej skupiny v pôvodnom jazyku príslušného dokumentu.
   Článok 6
   Výdavky na zasadnutia skupiny
   Komisia uhradí cestovné výdavky a v prípade potreby výdavky na stravu a ubytovanie členom, expertom a pozorovateľom v súvislosti s činnosťami expertnej skupiny v súlade s predpismi Komisie o náhrade pre externých expertov.
   Členom, expertom a pozorovateľom neprislúcha za poskytované služby odmena.
   Výdavky na zasadnutia sa uhradia v rámci ročného rozpočtu, ktorý skupine pridelili príslušné útvary Komisie.
   Článok 7
   Účinnosť
   Rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. augusta 2006

            Za Komisiu

         Franco FRATTINI

            podpredseda

      (1)  Ú. v. EÚ C 198, 12.8.2005, s. 1. Akčný plán Rady a Komisie, ktorým sa vykonáva Haagsky program o posilňovaní slobody, bezpečnosti a spravodlivosti v Európskej únii.

      (2)  Ú. v. ES L 52, 22.2.1997, s. 1.

      (3)  Štatistický program Spoločenstva na roky 2003 až 2007, prijatý rozhodnutím Európskeho parlamentu a Rady č. 2367/2002/ES zo 16. decembra 2002 (Ú. v. ES L 358, 31.12.2002, s. 1).

      (4)  KOM(2005) 217, konečné znenie a odporúčanie Komisie o nezávislosti, integrite a zodpovednosti národných štatistických úradov a štatistického úradu Európskeho spoločenstva.

      (5)  Ú. v. ES L 317, 3.12.2001, s. 1.

      (6)  Ú. v. ES L 8, 12.1.2001, s. 1.

      (7)  Oznámenie Komisie Európskemu parlamentu, Rade a Európskemu hospodárskemu a sociálnemu výboru, v súčasnosti predmetom konzultácie medzi útvarmi.

      (8)  Príloha III k dokumentu SEK(2005) 1004.


title: Rozhodnutie Európskeho parlamentu (EÚ) 2016/1527 z 28. apríla 2016 o účtovnej závierke Európskeho inštitútu pre rodovú rovnosť za rozpočtový rok 2014

text:
               14.9.2016

               SK

               Úradný vestník Európskej únie

               L 246/264

         ROZHODNUTIE EURÓPSKEHO PARLAMENTU (EÚ) 2016/1527
   z 28. apríla 2016
   o účtovnej závierke Európskeho inštitútu pre rodovú rovnosť za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2014 spolu s odpoveďami inštitútu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória inštitútu za plnenie rozpočtu za rozpočtový rok 2014 (05584/2016 – C8-0085/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A8-0085/2016),

               1.

               berie na vedomie, že konečná ročná účtovná závierka Európskeho inštitútu pre rodovú rovnosť má podobu uvedenú v prílohe ku správe Dvora audítorov;

               2.

               schvaľuje účtovnú závierku Európskeho inštitútu pre rodovú rovnosť za rozpočtový rok 2014;

               3.

               poveruje svojho predsedu, aby postúpil toto rozhodnutie riaditeľke Európskeho inštitútu pre rodovú rovnosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 168.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 403, 30.12.2006, s. 9.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady 2006/483/SZBP z  11. júla 2006 , ktorým sa vykonáva spoločná pozícia 2004/852/SZBP o obmedzujúcich opatreniach voči Pobrežiu Slonoviny

text:
               12.7.2006

               SK

               Úradný vestník Európskej únie

               L 189/23

      ROZHODNUTIE RADY 2006/483/SZBP
   z 11. júla 2006,
   ktorým sa vykonáva spoločná pozícia 2004/852/SZBP o obmedzujúcich opatreniach voči Pobrežiu Slonoviny
   RADA EURÓPSKEJ ÚNIE,
   so zreteľom na spoločnú pozíciu 2004/852/SZBP z 13. decembra 2004 o obmedzujúcich opatreniach voči Pobrežiu Slonoviny (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Rada 13. decembra 2004 prijala spoločnú pozíciu 2004/852/SZBP o obmedzujúcich opatreniach voči Pobrežiu Slonoviny s cieľom vykonať opatrenia, ktoré boli uložené na základe rezolúcie Bezpečnostnej rady Organizácie Spojených národov (BR OSN) 1572 (2004) voči Pobrežiu Slonoviny.

               (2)

               Rada 27. februára 2006 prijala rozhodnutie 2006/172/SZBP obsahujúce zoznam osôb, na ktoré sa vzťahujú opatrenia uložené odsekmi 9 a 11 BR OSN 1572 (2004) a obnovené odsekom 1 BR OSN 1643 (2005).

               (3)

               EÚ 1. mája 2006 predložila bezpečnostnému výboru Rady zriadenému podľa BR OSN 1572 (2004) dodatočné identifikačné údaje.

               (4)

               Bezpečnostný výbor Rady 30. mája 2006 schválil aktualizovaný konsolidovaný zoznam osôb, na ktoré sa vzťahujú opatrenia uložené odsekmi 9 a 11 BR OSN 1572 (2004) a obnovené odsekom 1 BR OSN 1643 (2005).

               (5)

               Zoznam v prílohe k spoločnej pozícii 2004/852/SZBP by sa mal zodpovedajúcim spôsobom upraviť,

         ROZHODLA TAKTO:
   Článok 1
   Zoznam osôb uvedený v prílohe k spoločnej pozícii 2004/852/SZBP sa týmto nahrádza zoznamom uvedeným v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 11. júla 2006

            Za Radu

            predseda

         E. HEINÄLUOMA

      (1)  Ú. v. EÚ L 368, 15.12.2004, s. 50. Spoločná pozícia naposledy zmenená a doplnená rozhodnutím 2006/172/SZBP (Ú. v. EÚ L 61, 2.3.2006, s. 21).

      PRÍLOHA
      Zoznam osôb uvedených v článku 4

                  „1.

                  Priezvisko, meno: BLÉ, Charles Goudé
                  Alias: Général; Génie de kpo; Gbapé Zadi
                  Bydlisko známe v roku 2001: Yopougon Selmer, Bloc P 170; tiež hotel Ivoire
                  Dátum narodenia: 1.1.1972
                  Miesto narodenia: Guibéroua (Gagnoa)
                  Číslo pasu alebo dokladu totožnosti: PD. AE/088 DH 12
                  Štátna príslušnosť: Pobrežie Slonoviny
                  Iné informácie: vedúci predstaviteľ COJEP (‚Mladí patrioti’)

                  2.

                  Priezvisko, meno: KOUADIO, Djué Ngoran Eugène
                  Dátum narodenia: 20.12.1969 alebo 1.1.1966
                  Číslo pasu alebo dokladu totožnosti: 04 LE 017521 vydaný 10. februára 2005 a platný do 10. februára 2008
                  Štátna príslušnosť: Pobrežie Slonoviny
                  Iné informácie: vedúci predstaviteľ Union des Patriotes pour la Libération Totale de la Côte d'Ivoire (UPLTCI)

                  3.

                  Priezvisko, meno: FOFIE, Martin Kouakou
                  Dátum narodenia: 1.1.1968
                  Štátna príslušnosť: Pobrežie Slonoviny
                  Iné informácie: veliteľ Nových síl v zóne Korhogo.“


title: 2011/220/EÚ: Rozhodnutie Rady z  31. marca 2011 o podpise haagskeho Dohovoru o medzinárodnom vymáhaní výživného na deti a iných členov rodiny z  23. novembra 2007 v mene Európskej únie

text:
               7.4.2011

               SK

               Úradný vestník Európskej únie

               L 93/9

         ROZHODNUTIE RADY
   z 31. marca 2011
   o podpise haagskeho Dohovoru o medzinárodnom vymáhaní výživného na deti a iných členov rodiny z 23. novembra 2007 v mene Európskej únie
   (2011/220/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 81 ods. 3 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Únia sa usiluje o vytvorenie spoločného justičného priestoru založeného na zásade vzájomného uznávania rozhodnutí.

               (2)

               Haagsky Dohovor o medzinárodnom vymáhaní výživného na deti a iných členov rodiny z 23. novembra 2007 („dohovor“) predstavuje dobrý základ na celosvetový systém administratívnej spolupráce a uznávanie a výkon rozhodnutí a dohôd o výživnom, pretože ustanovuje bezplatnú právnu pomoc prakticky vo všetkých veciach týkajúcich sa výživného na deti a zjednodušené konanie pri uznávaní a výkone.

               (3)

               Článok 59 dohovoru umožňuje organizáciám regionálnej ekonomickej integrácie, ako je napríklad Únia, podpísať, prijať alebo schváliť tento dohovor, alebo k nemu pristúpiť.

               (4)

               Na záležitosti, ktoré sa upravujú dohovorom, sa vzťahuje aj nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (1). Únia by mala v tomto konkrétnom prípade rozhodnúť, že podpíše dohovor samostatne a bude uplatňovať právomoc vo všetkých otázkach, ktoré sú dohovorom upravené.

               (5)

               Všetky príslušné vyhlásenia a výhrady by Únia mala vydať alebo vzniesť pri schválení dohovoru.

               (6)

               V súlade s článkom 3 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, sa Spojené kráľovstvo a Írsko zúčastňujú na prijatí a uplatňovaní tohto rozhodnutia.

               (7)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje podpis haagskeho Dohovoru o medzinárodnom vymáhaní výživného na deti a iných členov rodiny z 23. novembra 2007 („dohovor“) (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohovor v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 31. marca 2011

            Za Radu

            predseda

         VÖLNER P.

      (1)  Ú. v. EÚ L 7, 10.1.2009, s. 1.

      (2)  Text dohovoru sa uverejní spolu s rozhodnutím o jeho uzavretí.


title: 2005/902/ES,Euratom: Rozhodnutie Rady z  12. decembra 2005 , ktorým sa určuje poradie pri vykonávaní predsedníctva Rady

text:
               15.12.2005

               SK

               Úradný vestník Európskej únie

               L 328/60

      ROZHODNUTIE RADY

   z 12. decembra 2005,
   ktorým sa určuje poradie pri vykonávaní predsedníctva Rady
   (2005/902/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej druhý pododsek článku 203,
   so zreteľom na Zmluvu o založení Európskeho spoločenstva pre atómovú energiu, a najmä na jej druhý pododsek článku 116,
   so zreteľom na Zmluvu o Európskej únii, a najmä na jej článok 28 ods. 1 a článok 41 ods. 1,
   keďže:

               (1)

               Rozhodnutím 95/2/ES, Euratom, ESUO (1) Rada stanovila poradie vykonávania predsedníctva Rady pre členské štáty Európskej únie k 1. januáru 1995.

               (2)

               Európska únia sa 1. mája 2004 rozšírila o desať nových členských štátov.

               (3)

               Je potrebné ustanoviť poradie vykonávania predsedníctva Rady, do ktorého sa zahrnú nové členské štáty.

               (4)

               Toto rozhodnutie sa prijíma bez toho, aby bola dotknutá úprava poradia vykonávania predsedníctva, ktorú Rada prijme po pristúpení Bulharska a Rumunska,

         ROZHODLA TAKTO:
   Článok 1
   1.   Poradie, v ktorom sa členské štáty vyzývajú vykonávať predsedníctvo Rady od 1. januára 2006, určuje príloha.
   2.   Rada môže na návrh dotknutých členských štátov jednomyseľne rozhodnúť o tom, aby členský štát vykonával predsedníctvo počas iného obdobia, ako je obdobie, ktoré vyplýva z poradia uvedeného v prílohe.
   Článok 2
   Toto rozhodnutie nadobúda účinnosť 1. januára 2006.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 12. decembra 2005

            Za Radu

            predseda

         J. STRAW

      (1)  Ú. v. ES L 1, 1.1.1995, s. 220. Rozhodnutie zmenené a doplnené rozhodnutím 2002/105/ES, ESUO, Euratom (Ú. v. ES L 39, 9.2.2002, s. 17).

      PRÍLOHA

                  Rakúsko

                  január–jún

                  2006

                  Fínsko

                  júl–december

                  2006

                  Nemecko

                  január–jún

                  2007

                  Portugalsko

                  júl–december

                  2007

                  Slovinsko

                  január–jún

                  2008

                  Francúzsko

                  júl–december

                  2008

                  Česká republika

                  január–jún

                  2009

                  Švédsko

                  júl–december

                  2009

                  Španielsko

                  január–jún

                  2010

                  Belgicko

                  júl–december

                  2010

                  Maďarsko

                  január–jún

                  2011

                  Poľsko

                  júl–december

                  2011

                  Dánsko

                  január–jún

                  2012

                  Cyprus

                  júl–december

                  2012

                  Írsko

                  január–jún

                  2013

                  Litva

                  júl–december

                  2013

                  Grécko

                  január–jún

                  2014

                  Taliansko

                  júl–december

                  2014

                  Lotyšsko

                  január–jún

                  2015

                  Luxembursko

                  júl–december

                  2015

                  Holandsko

                  január–jún

                  2016

                  Slovensko

                  júl–december

                  2016

                  Malta

                  január–jún

                  2017

                  Spojené kráľovstvo

                  júl–december

                  2017

                  Estónsko

                  január–jún

                  2018